laion/Wikipedia-Exotic huggingface dataset:
সাবিলা নূর

সাবিলা নূর (জন্ম: ২৭ মে , ১৯৯৫) একজন বাংলাদেশী মডেল এবং টেলিভিশন অভিনেত্রী। মডেলিংয়ের মাধ্যমে তার মিডিয়া জগতে আগমন ঘটে। টেলিভিশন বিজ্ঞাপনে মডেল হিসেবে কাজ করার পর তিনি কয়েকটি খণ্ড নাটকে অভিনয় করেন। সাবিলার প্রথম অভিনীত নাটক ইউ টার্ন। সাবিলা চট্টগ্রাম জেলায় জন্মগ্রহণ করেন। শৈশব থেকেই নাচের প্রতি আসক্তি ছিল। সাবিলা বুলবুল ললিতকলা একাডেমি থেকে নাচ শিখে পদ্ম কুঁড়ি চ্যাম্পিয়ন হয়েছিলেন, যখন তিনি প্রথম শ্রেণির ছাত্রী ছিলেন। বর্তমানে তিনি আমেরিকান ইন্টারন্যাশনাল ইউনিভার্সিটি-বাংলাদেশ থেকে ৩.৯৮ সিজিপিএ নিয়ে ইংরেজীতে অর্নাস সম্পূর্ণ করছেন। সাবিলা ২০১৪ সাল থেকে মডেলিং এর মাধ্যমে অভিনয় জগতে প্রবেশ করেন। তার জনপ্রিয় বিজ্ঞাপনগুলোর মাঝে রয়েছে গ্রামীণ ফোন, নেস্কেফে, প্রাণ ফিট ইত্যাদি। সাবিলা অনেক জনপ্রিয় টেলিফিল্ম, নাটক, মডেলিং এবং বিজ্ঞাপনে কাজ করেছেন তারমধ্যে বেশ কিছু নাটকে অভিনয় করে জনপ্রিয়তা অর্জন করেন। "বন্ধুকে জীবনসঙ্গী হিসেবে পেতে যাচ্ছি: সাবিলা নূর | banglatribune.com"। Bangla Tribune। ২০১৯-১০-১৮ তারিখে মূল থেকে আর্কাইভ করা। সংগ্রহের তারিখ ২০১৯-১০-১৮।  "২৫ অক্টোবর অভিনেত্রী সাবিলা নূরের বিয়ে"। চ্যানেল আই অনলাইন (ইংরেজি ভাষায়)। ২০১৯-১০-১৪। সংগ্রহের তারিখ ২০১৯-১০-১৮।  "মত পাল্টালেন সাবিলা নূর"। দৈনিক প্রথম আলো। ৮ জানুয়ারি ২০১৬। সংগ্রহের তারিখ ৩০ জানুয়ারি ২০১৮।  "ঈদে রেদওয়ান রনির 'ইউটার্ন'"। প্রথম আলো। ২৩ জুলাই ২০১৪। সংগ্রহের তারিখ ২০১৯-০১-০৭।  "Sabila Nur graduates from AIUB"। The Daily Star (ইংরেজি ভাষায়)। ২০২৩-০৩-২০। সংগ্রহের তারিখ ২০২৩-০৩-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "1 MINUTE PLEASE!"। The Daily Star। ২০১৫-০৫-১৫। সংগ্রহের তারিখ ২০১৬-১২-০৭।  বুলবুল, এন আই (২৯ অক্টোবর ২০১৭)। "ব্যতিক্রমী সাবিলা নূর"। দৈনিক মানবজমিন। সংগ্রহের তারিখ ৩০ জানুয়ারি ২০১৮।  "আজ রাতে এনটিভিতে চার নাটক"। এনটিভি অনলাইন (ntvbd.com)। ঢাকা। জুলাই ২২, ২০২১। সংগ্রহের তারিখ জুলাই ৩০, ২০২১।  "মেরিল–প্রথম আলো তারকা জরিপ পুরস্কার ২০১৪"। প্রথম আলো। ৩০ এপ্রিল ২০১৫। ২২ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১৯।  "৯ম আরটিভি স্টার এ্যাওয়ার্ড ২০১৯"। আরটিভি অনলাইন। সংগ্রহের তারিখ ৩০ ডিসেম্বর ২০১৯।  ইন্টারনেট মুভি ডেটাবেজে সাবিলা নূর  (ইংরেজি)
সিতওয়ে

সিতওয়ে (ঐতিহাসিক নাম: আকিয়াব) দক্ষিণ-পূর্ব এশিয়ার রাষ্ট্র মিয়ানমারের পশ্চিমভাগে অবস্থিত আরাকান অঞ্চলের রাখাইন রাজ্যের রাজধানী ও একটি বন্দর নগরী। এটি কালাদান নদীর মোহনায় বঙ্গোপসাগরের উপকূলে অবস্থিত। ২০০৬ সালে শহটিতে ১ লক্ষ ৮১ হাজার অধিবাসী বসবাস করত। ব্রিটিশ ঔপনিবেশিক শাসনামলে এটি বেঙ্গল প্রেসিডেন্সির আকিয়াব জেলার প্রধান শহর ছিল এবং তখন এটিকে আকিয়াব নামে ডাকা হত। বর্মী "সিতওয়ে" শব্দটি এসেছে রাখাইন শব্দ "সেইতে ত্বয়ে" থেকে যার অর্থ যুদ্ধের ময়দান। বর্মার রাজা বোদাওপায়া ১৭৮৪ সালে ম্রাউক ইউ রাজ্য আক্রমণ করে। রাখাইন প্রতিরোধ যোদ্ধারা কালাদান নদীর তীরে বর্মী বাহিনীকে বাধা দেয়। জলে স্থলে যুদ্ধ চলতে থাকে। শেষপর্যন্ত ম্রাউক ইউ বাহিনী পরাজিত হয়। যুদ্ধ সংঘটনের স্থানটি রাখাইনদের কাছে সিত ত্বয়ে নামে পরিচিতি লাভ করে এবং কালক্রমে বর্মীদের কাছে এটা সিতওয়ে হয়ে ওঠে। ১৮২৫ সালে প্রথম ইংরেজ-বার্মিজ যুদ্ধে ব্রিটিশ বাহিনী সিতওয়েতে অবতরণ করে এবং তাদের সৈন্যদেরকে প্রাচীন প্যাগোডাতে থাকার ব্যবস্থা করে। আখিয়াব দাও নামের প্যাগোডাটি আজো টিকে আছে। সিতওয়ে নগরীতে বসবাস কারী জনগোষ্ঠীর প্রধান অংশ রাখাইন জাতি। এছাড়া কিছু বর্মী লোক বসবাস করে। এখানকার প্রধান ধর্ম গুলোর মধ্যে থেরবাদী বৌদ্ধধর্ম, হিন্দু ধর্ম এবং প্রকৃতিপূজা। এখানকার রোহিঙ্গা জনগোষ্ঠীর ধর্ম ছিল ইসলাম। রোহিঙ্গা জনগোষ্ঠীর বসবাসের এলাকাকে বলা হতো অং মিংগালা। ২০১২ সালের অক্টোবর মাসের দাঙ্গার পর সিতওয়ের রোহিঙ্গাদের তাড়িয়ে দেওয়া হয়। মিয়ানমারের জাতীয় আদমশুমারিতে রোহিঙ্গাদের নিবন্ধিত হওয়ার অধিকার নেই। মিয়ানমার সরকার এই ক্ষুদ্র নৃগোষ্ঠীকে রোহিঙ্গা নামে সম্বোধনে অস্বীকৃতি জানায়। তাই দেশটির অভ্যন্তরে ঠিক কত জন রোহিঙ্গা বাস করে বা করত তার সংখ্যা নিরূপণ করা সম্ভব নয়। শয়ে যেদি মঠ প্রধান সড়ক অগ্রতট নতুন ঘড়িঘর "National Telephone Area Codes"। Myanmar Yellow Pages। ১৯ জুলাই ২০০৯ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৬।
শেষ আলিঙ্গন

শেষ আলিঙ্গন হল এপ্রিল ২০১৩ সালের সাভার উপজেলায় আট তলা রানা প্লাজা ভবন ধসের ধ্বংসস্তুপের মধ্যে দুই জনের আলিঙ্গনের মাধ্যমে মৃত্যুবরণের একটি আলোকচিত্র। আলোকচিত্রটি ফ্রিল্যান্সার ফটোগ্রাফার তাসলিমা আখতার তোলেন। আখতার এই চিত্রটির জন্য ওয়ার্ল্ড প্রেস ফটো র তৃতীয় পুরস্কার, 'স্পট নিউজ ক্যাটাগরি' (একক) পুরস্কার পান। এটি টাইম ম্যাগাজিনের "শীর্ষ ১০ চিত্র সমূহ ২০১৩ "-এর মধ্যে স্থান পায়। আখতার মহিলা সংগঠন বিপ্লবী নারী সংহতির একজন সদস্য এবং বামপন্থী সক্রিয় কর্মী দল গণসংহতি আন্দোলন-এর রাজনৈতিক পরিষদের একজন সদস্য। এছড়াও তিনি গার্মেন্টস শ্রমিক সংগঠন (গার্মেন্টকর্মী ইউনিয়ন) এর একজন সমন্বয়ক। সেইসাথে, তিনি পাঠশালায় শিক্ষকতা করছেন। The Huffington Post (আগস্ট ৫, ২০১৩)। "Heartbreaking Bangladesh Factory Photo Shows Couple In Final Embrace (PHOTO)"।  Associated Press (AP) (১৪ ফেব্রুয়ারি ২০১৪)। "World Press Photo Award Winners List"। abcnews। ২৭ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৬।  bdnews24 (ফেব্রুয়ারি ১৫, ২০১৪)। "Rana Plaza images win World Press Photo"। News Desk।  Daily Sun (ফেব্রুয়ারি ১৫, ২০১৪)। "2 Rana Plaza photos get World Press Photo award"। Sun Desk। ফেব্রুয়ারি ২৮, ২০১৪ তারিখে মূল থেকে আর্কাইভ করা। সংগ্রহের তারিখ ডিসেম্বর ৯, ২০১৬।  The Daily Star (ফেব্রুয়ারি ১৬, ২০১৪)। "World Press Photo Awards announced, Rana Plaza photos bring two honours to Bangladesh"। Staff Correspondent।  "তাসলিমা আখতার" (ইংরেজি ভাষায়)। ওয়ার্ল্ড প্রেস ফটো। সংগ্রহের তারিখ ৪ নভেম্বর ২০১৬।  হোসেন, আনিকা (২৩ আগস্ট ২০১৪)। "ফটোগ্রাফি মাধ্যমে অ্যাক্টিভিজম/সক্রিয়তাবাদ"। dailystar.net (ইংরেজি ভাষায়)। সংগ্রহের তারিখ ৪ নভেম্বর ২০১৬।  প্রাশাদ, ভিজয় (১২ অক্টোবর ২০১৫)। "Workers' yarns"। হিমাল (ইংরেজি ভাষায়)।
সিঙ্গাপুর বন্দর

সিঙ্গাপুর বন্দর হল দক্ষিণ পূর্ব এশিয়া এর মধ্যে বৃহত্তম ও ব্যস্ততম বন্দর।এটি সিঙ্গাপুর-এ অবস্থিত।এই বন্দরে একটি বড় কন্টেইনার টার্মিনাল রয়েছে।সিঙ্গাপুর স্বাধীন দেশ হিসাবে আত্মপ্রকাশ করার পড় সিঙ্গাপুর বন্দরটি দ্রত বিকশিত হতে থাকে।এটি বর্তমানে বন্দরটি ৩২.২ মিলিয়ন কন্টেইনার পরিবহন করেছে। U-Wen, Lee (৯ জানুয়ারি ২০১৪)। "PSA Int'l 2013 container throughput up 2.9%"। The Business Times। Singapore। পৃষ্ঠা 22।  "ভারত থেকে জাহাজে পণ্য আসছে সিঙ্গাপুর হয়ে"। কালের কন্ঠ। সংগ্রহের তারিখ ০৯-১২-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
লেমিয়ো নদী

লেমিয়ো নদী (বর্মী: လေးမြို့မြစ်), লে ম্রো নামেও পরিচিত, মায়ানমারের মধ্য দিয়ে প্রবাহিত একটি নদী যা বংগোপসাগরে এসে পতিত হয়েছে। নদীটি প্রাচীন আরাকান রাজ্য ম্রাউক ইউ শহরের পাশ দিয়ে প্রবাহিত হয়। এটি বর্তমানে রাখাইন রাজ্যের সিত্বে তে অবস্থিত। রাখাইন ভাষায় লে ম্রো অর্থ চার শহর। এর দ্বারা বোঝানো হয় যে এই নদীর দুই তীরে চার প্রাচীন রাখাইন শহর গড়ে উঠেছিলো। নদীটি ১৬২ মাইল (২৬১ কিমি) লম্বা এবং চীন রাজ্য এর মিনদাত জেলার মাতুপি শহর থেকে শুরু হয়েছে। নদীটি রাখাইন রাজ্যের সিত্বে জেলার ম্রাউক ইউ, মিনবায়া এবং পাউক্টাও শহরের মধ্য দিয়ে প্রবাহিত হয়েছে। সিত্বে থেকে পাউক্তাও পর্যন্ত নদীটি ১৬ মাইল (২৬ কিমি) লম্বা এবং সিত্বে থেকে মিনবায়া পর্যন্ত ৪০ মাইল (৬৪ কিমি) লম্বা। নদীটিতে লেম্রো ৬০০ মেগাওয়াট এবং লেম্রো ২ - ৯০ মেগাওয়াটের দুটি জলবিদ্যুৎ প্রকল্প চালু আছে। "New Palace Hotel"। New Palace Hotel। ৮ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১১।  http://www.mrtv3.net.mm/newpaper/99newsn.pdf[স্থায়ীভাবে অকার্যকর সংযোগ] Page 9 Column 3 http://www.mrtv3.net.mm/newpaper/109newsn.pdf[স্থায়ীভাবে অকার্যকর সংযোগ] Page 10 Column 4
গেশম দ্বীপ

গেশম দ্বীপ (ফার্সি: قشم ; ক্বেশম দ্বীপ নামেও লেখা হয়) ইরানের একটি দ্বীপ। দ্বীপটি পারস্য উপসাগরের হরমুজ প্রণালীতে অবস্থিত। ইরানের মূল ভূখণ্ড থেকে এটি খুরান বা ক্ল্যারেন্স প্রণালীর দ্বারা বিচ্ছিন্ন। মূল ভূখণ্ডে এটি উপকূলীয় বন্দর শহর বন্দর আব্বাসের সাথে সংযুক্ত। দ্বীপটির আয়তন দেড় হাজার বর্গ কিলোমিটারেরও বেশি। এই দ্বীপের প্রস্তরময় উপকূল প্রায় দুইশ দুই কিলোমিটার দীর্ঘ। গেশম দ্বীপের আয়তন সিঙ্গাপুর বা বাহরাইনের তুলনায় আড়াইগুণ বড়। দৈর্ঘে ১২০ কিলোমিটার আর প্রস্থে স্থানবিশেষে ১০ থেকে পঁয়ত্রিশ কিলোমিটার। এই দ্বীপে বেশ কয়েটি টিলাও আছে। তবে এসব টিলার উচ্চতা বেশি নয়। সবচেয়ে উচুঁ টিলাটির উচ্চতা হলো সাড়ে তিনশ' মিটার।গেশম দ্বীপটি ইরান এর মূল ভূমি ভাগ থেকে একটি জল ভাগ বা প্রণালী দ্বারা বিচ্ছিন্ন রয়েছে।দ্বীপটি পাথুরে ভূমি ভাগ নিয়ে গঠিত। এখানে প্রায় এক লক্ষ ১৮ হাজার মানুষ বসবাস করে। এদের সবাই মুসলমান। এরা ফার্সি ভাষার পাশাপাশি তাদের আঞ্চলিক ভাষাতেও কথা বলে। ১৯৮৯ খ্রিস্টাব্দে ইরান-এর গেশম দ্বীপ মুক্ত বন্দর হিসেবে পরিচিতি লাভ করে। ১৯৯০ সালে প্রথম এই বন্দরকে কাস্টমস বা শুল্কের আওতায় নিয়ে আসা হয়। তবে ঐ বছরই পুনরায় গেশমকে মুক্ত বাণিজ্য বন্দর হিসেবে ঘোষণা করা হয়। কারণ এই বন্দরটি এখন ওমান সাগর এবং পারস্য উপসাগরীয় অঞ্চলের সবচে ব্যস্ত একটি বাণিজ্য বন্দর। এই বন্দরকে কেন্দ্র করে গেশম দ্বীপএ ব্যবসা-বাণিজ্যের প্রসার ঘটে।গেশমে ব্যবসা বাণিজ্য প্রাধানত বন্দর ভিত্তিক।এই বন্দর দ্বারা সহজেই খনিজ তেল ও শিল্পের কাঁচা মাল পাওয়া যায়।এই দ্বীপে পেট্রো ক্যামিকাল শিল্প গড়ে উঠেছে।এখানে সহজেই কম মজুরিতে শ্রমিক পাওয়া যায়। "ক্বেশম দ্বীপ: যার আয়তন সিঙ্গাপুর বা বাহরাইনের চেয়ে আড়াইগুণ বড়"। সংগ্রহের তারিখ ১০-১২-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
কিটন জেনিংস

কিটন কেন্ট জেনিংস (ইংরেজি: Keaton Jennings; জন্ম ১৯ জুন, ১৯৯২) ট্রান্সভাল প্রদেশের জোহানসবার্গে জন্মগ্রহণকারী ও দক্ষিণ আফ্রিকান বংশোদ্ভূত বিশিষ্ট ইংরেজ ক্রিকেটার। আন্তর্জাতিক ক্রিকেটে ইংল্যান্ডের প্রতিনিধিত্ব করছেন। প্রথম-শ্রেণীর ইংরেজ কাউন্টি ক্রিকেটে ডারহামের পক্ষে খেলছেন। দীর্ঘ ৬ ফুট ৫ ইঞ্চি (১.৯৬ মি) উচ্চতার অধিকারী কিটন জেনিংস মূলতঃ বামহাতি উদ্বোধনী ব্যাটসম্যান। এছাড়াও ডানহাতে ফাস্ট-মিডিয়াম বোলিং করে থাকেন তিনি। সান্ডারল্যান্ডে তার মা জন্মগ্রহণ করেন। ঐ সুবাদে তিনি ব্রিটিশ নাগরিকত্বের অধিকারী। অন্যদিকে তার বাবা রে জেনিংস দক্ষিণ আফ্রিকায় ১৯৭৩-৭৪ থেকে ১৯৯২-৯৩ সময়কালে প্রথম-শ্রেণীর ক্রিকেটে অংশ নিয়েছিলেন যার অধিকাংশই দক্ষিণ আফ্রিকায় বর্ণবৈষম্যবাদ চলাকালে খেলেছিলেন। পরিবারের অন্যান্য সদস্যের মধ্যে জেনিংসের কাকা কেনেথ জেনিংস ও জ্যেষ্ঠ ভ্রাতা ডিলন জেনিংস দক্ষিণ আফ্রিকায় খেলেছেন। ২০১১ মৌসুমে ডারহামে সময় কাটান। এসময়ে একাডেমি দল ও দ্বিতীয় একাদশে খেলেন। ডিসেম্বর, ২০১১ সালে গটেংয়ের সদস্যরূপে ফ্রি স্টেটের বিপক্ষে প্রথম-শ্রেণীর ক্রিকেটে অভিষেক ঘটে তার। এছাড়াও দক্ষিণ আফ্রিকার অনূর্ধ্ব-১৯ দলের সদস্য ছিলেন ও দলের অধিনায়ক হিসেবে ২০১১ সালে ইংল্যান্ড সফর করেন। দক্ষিণ আফ্রিকার পক্ষে খেলার সুযোগ থাকলেও আন্তর্জাতিক ক্রিকেটে ইংল্যান্ড দলকেই বেছে নেন। মার্চ, ২০১২ সালে গটেংয়ের পক্ষে সর্বশেষ খেলায় অংশ নেন। ২ এপ্রিল, ২০১২ তারিখে স্থায়ীভাবে যুক্তরাজ্যে চলে আসেন। এরফলে চার বছর বসবাস করে ইংল্যান্ড দলে এপ্রিল, ২০১৬ সালে খেলার সুযোগ পাবেন। ২০১২ সালে ডারহামের পক্ষে দ্বিতীয় একাদশে খেলতে থাকেন। আগস্ট, ২০১২ সালে সারের বিপক্ষে প্রথম-শ্রেণীর ক্রিকেটে অভিষেক ঘটে তার। নভেম্বর, ২০১৬ সালে জেনিংসকে ইংল্যান্ডের টেস্ট দলে অন্তর্ভুক্ত করা হয়। স্বাগতিক ভারতের বিপক্ষে সিরিজের শেষ দুই টেস্টে আঘাতপ্রাপ্ত হাসিব হামিদের স্থলাভিষিক্ত হন তিনি। ৮ ডিসেম্বর, ২০১৬ তারিখে ১০১তম ব্যক্তি হিসেবে অভিষেক টেস্টে সেঞ্চুরি করার কৃতিত্ব অর্জন করেন। ভারতের বিপক্ষে তার এই ১১২ রান যে-কোন উদ্বোধনী ব্যাটসম্যানের সর্বোচ্চ সংগ্রহরূপে বিবেচিত। "Player Profile: Keaton Jennings"। ESPNcricinfo। সংগ্রহের তারিখ ৩ অক্টোবর ২০১৩।  "Gauteng v Free State at Johannesburg, December 15-16, 2011"। ESPNcricinfo। সংগ্রহের তারিখ ৩ অক্টোবর ২০১৩।  Hoult, Nick (৮ ডিসেম্বর ২০১৬)। "Keaton Jennings hits century on England Test debut - here's what you need to know about him"। www.telegraph.co.uk। সংগ্রহের তারিখ ৮ ডিসেম্বর ২০১৬।  "Hameed and Duckett in line for England calls"। ESPN Cricinfo। সংগ্রহের তারিখ ১৫ সেপ্টেম্বর ২০১৬।  "Jennings and Dawson to join squad"। England and Wales Cricket Board। সংগ্রহের তারিখ ৩০ নভেম্বর ২০১৬।  "England tour of India, 4th Test: India v England at Mumbai, Dec 8-12, 2016"। ESPN Cricinfo। সংগ্রহের তারিখ ৮ ডিসেম্বর ২০১৬।  "Keaton Jennings makes mark with hundred on debut"। ESPN Cricinfo। সংগ্রহের তারিখ ৮ ডিসেম্বর ২০১৬।  ব্যারি ম্যাকার্থি গ্রাহাম অনিয়ন্স টেস্ট ক্রিকেট অভিষেকে সেঞ্চুরির তালিকা ক্রিকেটআর্কাইভে কিটন জেনিংস (সদস্যতা প্রয়োজনীয়) (ইংরেজি) ইএসপিএনক্রিকইনফোতে কিটন জেনিংস (ইংরেজি)
লুৎফর রহমান (দ্ব্যর্থতা নিরসন)

লুৎফর রহমান (আরবি: لطف الرحمن) একটি পুরুষ নাম যার অর্থ পরম করুণাময়ের দান/দয়া। লুৎফর রহমান দ্বারা উইকিপিডিয়ায় থাকা নিবন্ধ নিচের যে কাউকে বোঝানো যেতে পারেঃ- লুৎফর রহমান (মুসলিম পণ্ডিত) - বাংলাদেশের একজন প্রখ্যাত আলেম, জনপ্রিয় ইসলামিক বক্তা ও গবেষক। লুৎফর রহমান (রাজনীতিবিদ) – গাইবান্ধা জেলা বাংলাদেশ আওয়ামী লীগের রাজনীতিবিদ ও গাইবান্ধা-২ আসনের সাবেক সাংসদ। লুৎফর রহমান চৌধুরী, গাইবান্ধা জেলার একজন রাজনীতিবিদ ও গাইবান্ধা-৪ আসনের সাবেক সাংসদ। লুৎফর রহমান রিটন, বাংলাদেশের একজন ছড়াকার। মোহাম্মদ লুৎফর রহমান, ছিলেন একজন বাঙালি সাহিত্যিক, সম্পাদক ও সমাজকর্মী। তিনি 'ডাক্তার মোহাম্মদ লুৎফর রহমান' হিসেবে পরিচিত ছিলেন। লুৎফুর রহমান, যুক্তরাজ্যের লন্ডনের একজন স্থানীয় রাজনীতিবিদ। লুৎফুর রহমান (সংসদ সদস্য), সিলেট জেলার একজন রাজনীতিবিদ। ১৯৭৯ সালের নির্বাচনের সিলেট-৬ এর সাংসদ। লুৎফুর রহমান (রাজনীতিবিদ), পাকিস্তানি রাজনীতিবিদ যিনি ডেরা ইসমাইল খানের জামিয়াত ওলামায়ে ইসলাম (এফ) এর নেতা। লুৎফর রহমান খান আজাদ, টাঙ্গাইল-৩ আসন থেকে বাংলাদেশ জাতীয়তাবাদী দলের (বিএনপি) রাজনীতিবিদ। এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
বিশ্ব খাদ্য কর্মসূচি

বিশ্ব খাদ্য কর্মসূচি জাতিসংঘের খাদ্য সহায়তা সংক্রান্ত শাখা। এটি ক্ষুধা ও খাদ্য নিরাপত্তার সাথে জড়িত বিশ্বের বৃহত্তম সংস্থা। বিশ্ব খাদ্য কর্মসূচির নিজস্ব তথ্যমতে সংস্থাটি প্রতি বছর ৭৫টি দেশে ৮ কোটি লোককে খাদ্য সহায়তা দান করে। সংস্থাটির সদর দপ্তর রোমে অবস্থিত। সারা বিশ্বে এর ৮০টিরও বেশি শাখা আছে। এগুলির মাধ্যমে বিশ্ব খাদ্য কর্মসূচি এমন সব মানুষকে সাহায্য করে যারা নিজেদের জন্য এবং পরিবারের জন্য যথেষ্ট পরিমাণ খাবার উৎপাদন কিংবা আহরণ করতে অক্ষম। সংস্থাটি জাতিসংঘ উন্নয়ন গ্রুপের নির্বাহী কমিটির সদস্য। বিশ্ব খাদ্য কর্মসূচি ২০২০ সালে নোবেল পুরস্কার লাভ করে। ইংরেজি নাম: World Food Programme, সংক্ষেপে WFP; ফরাসি নাম: Programme Alimentaire Mondial, সংক্ষেপে PAM; ইতালীয় নাম: Programma Alimentare Mondiale; স্পেনীয় নাম: Programa Mundial de Alimentos; আরবি নাম: برنامج الأغذية العالمي; রুশ নাম: Всемирная продовольственная программа, Vsemirnaya prodovol'stvennaya programmaa; চীনা নাম: 联合国世界粮食计划署) WFP। "Mission Statement"। WFP। সংগ্রহের তারিখ ২ নভেম্বর ২০১৩।  About WFP ওয়েব্যাক মেশিনে আর্কাইভকৃত ২৭ নভেম্বর ২০১৬ তারিখে. WFP.org. Retrieved 2015-04-08 Executive Committee ওয়েব্যাক মেশিনে আর্কাইভকৃত ১১ মে ২০১১ তারিখে. Undg.org. Retrieved on 2012-01-15. Peace Prize, Nobel। "The Nobel Peace Prize 2020"। The Nobel Prize। ৯ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০২০।  "UN's World Food Programme wins Nobel peace prize"। the Guardian। ৯ অক্টোবর ২০২০। ৯ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০২০।
ঢাকা লিট ফেস্ট

ঢাকা লিট ফেস্ট (বাংলা অর্থ ঢাকা সাহিত্য উৎসব) একটি সাহিত্য উৎসব যা প্রতিবছর বাংলাদেশের রাজধানী ঢাকা শহরে অনুষ্ঠিত হয়। এটি বাংলা একাডেমী প্রাঙ্গনে অনুষ্ঠিত হয়। ব্রিটিশ নাগরিক আহসান আকবর, কাজী আনিস আহমেদ ও সাদাফ সায্ পরিচালিত এই উৎসবের আয়োজক সংস্থা যাত্রিক। উৎসবটি মূলত ইংরেজি ভাষায় আয়োজন করা হয়। ব্রিটিশ কাউন্সিল ঢাকার সহায়তায় ২০১১ খ্রিষ্টাব্দে এই সাহিত্য উৎসব প্রথম আয়োজন করা হয়। একটি ব্রিটিশ সাহিত্য উৎসবের অনুসরণে তখন এর নাম ছিল হে লিটের‌্যারি ফেস্টিভ্যাল (হে সাহিত্য উৎসব)। সমালোচনার মুখে ২০১৫ খ্রিষ্টাব্দে এর নাম পরিবর্তন করে ঢাকা লিট ফেস্ট নির্ধারণ করা হয়। এই উৎসবের প্রধান তিনজন পরিচালক হলেন কাজী আনিস আহমেদ, সাদাফ সায্ ও আহসান আকবর। বাংলাকে দূরে ঠেলে ইংরেজিকে প্রাধান্য দেওয়াসহ বিভিন্ন অভিযোগে ২০১১ সাল থেকে প্রতি বছর ঢাকা লিট ফেস্টের সমালোচনা হয়। সমালোচকদের মতে, “এটি একটি নব্য-উপনিবেশবাদী প্রচেষ্টা, ব্যক্তিস্বার্থ ও গোষ্ঠীস্বার্থ রক্ষা করতে জাতীয়স্বার্থ জলাঞ্জলি দিয়ে বাংলাদেশের বুকে তারা উত্তর-ঔপনিবেশিক প্রভাব বইয়ে দিতে চায়।” সাংবাদিক ও কলাম লেখক গোলাম কিবরিয়া পিনুর মতে, “এ আয়োজন বিভিন্ন কারণে বাংলা একাডেমির আদর্শ-নীতি-উদেশ্যের সাথে সাংঘর্ষিক। বর্তমানে বাংলা ভাষা ও বাংলাদেশের সংস্কৃতি বিছু উচ্চবিত্ত-বিশেষ শ্রেণি ও দেশি-বিদেশি সংস্থা দ্বারা অবহেলিত- অপমানিত ও বাধাগ্রস্ত হচ্ছে প্রতিনিয়ত, সেই পরিস্থিতিতে এই আয়োজনে বাংলা একাডেমিরর প্রতি বাংলা ভাষাভাষী লেখক-সংস্কৃতি কর্মী ও মানুষের যে আস্থা বা ইমেজ রয়েছে, সূক্ষ্ণভাবে তাতে ধস নেমেছে!” "ঢাকায় শুরু লিট ফেস্ট"। ২৯ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৬।  "ঢাকা লিট ফেস্ট : বাংলাদেশের জনবিচ্ছিন্ন এলিটদের উৎসব"। arts.bdnews24.com। ২২ নভেম্বর ২০১৭। ৪ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০২২।  "ঢাকা লিট ফেস্ট এবং/কিংবা একটা ফুসমন্তর"। ২৮ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৬।  "ঢাকা লিট ফেস্ট : পাওয়া না-পাওয়ার খতিয়ান"। সাম্প্রতিক দেশকাল। ২০১৮-০১-২৫ তারিখে মূল থেকে আর্কাইভ করা। সংগ্রহের তারিখ ২০১৮-১২-১৯।  "পৃষ্ঠপোষকতা এবং কিছু প্রশ্ন"। আমাদের সময়। সংগ্রহের তারিখ ২০১৮-১২-১৯। [স্থায়ীভাবে অকার্যকর সংযোগ] "'ঢাকা লিট ফেস্ট'-এর পৃষ্ঠপোষকতা ও ইংরেজিকে 'লিডিং' অবস্থানে নিয়ে যাওয়ার ব্যবস্থা! | মতামত"। মতামত-বিশ্লেষণ। ২০১৮-১১-১২। ২০১৮-১২-২০ তারিখে মূল থেকে আর্কাইভ করা। সংগ্রহের তারিখ ২০১৮-১২-১৯।  ঢাকা লিটের‌্যারি ফেস্টিভ্যাল-এর নিজস্ব তথ্যতীর্থ
বোলাকি শাহ

বোলাকি শাহ বাকেরগঞ্জ কৃষক বিদ্রোহের নেতা ছিলেন। বোলাকি শাহ ছিলেন ১৭৮৮-১৭৯২ খ্রিষ্টাব্দের বাখরগঞ্জ (অধুনা বাংলাদেশ) কৃষক বিদ্রোহের নেতা। তিনি আদতে একজন ফকির ছিলেন। সুবান্দিয়ার গ্রামাঞ্চলের কৃষকদের নিয়ে অত্যাচারী ইংরেজ সরকার ও জমিদারদের বিরুদ্ধে রীতিমতো যুদ্ধ ঘোষণা করেন। বাংলাদেশের জেলা বাখরগঞ্জের কৃষকদের ওপর তীব্র নিপীড়ন থেকে জন্ম নেয় বিদ্রোহের আগুন। ইংরেজ ও জোতদার জমিদারদের লুঠপাট, জোরপূর্বক খাজনা আদায় ইত্যাদি দুর্বৃত্তায়নের ফলে ১৭৮৭ তে বাখরগঞ্জে দেখা দেয় ভয়াবহ দুর্ভিক্ষ, প্রায় ষাট হাজার মানুষ খাদ্যাভাবে মারা যায়। তবুও থামেনি ইংরেজ অত্যাচার। সর্বস্বান্ত কৃষক তখন বাধ্য হয়ে অরণ্যে আত্মগোপন করে এবং ডাকাতির পথ অবলম্বন করে। তারা প্রধানত জমিদার-মহাজন এবং ইংরেজ কালেক্টরের নৌকায় লুঠ করতে থাকে। ফকির বোলাকি শাহ এই বিদ্রোহীদের নিয়ে গড়ে তোলেন এক সংঘবদ্ধ কৃষকদল। তিনি তার দল নিয়ে সুবান্দিয়ায় তৈরি করলেন এক দুর্গ। দুর্গাভ্যন্তরে ছিল নিজস্ব অস্ত্র তৈরি কারখানা। তার কামারশালায় তৈরি হয় তলোয়ার, বল্লম, গোলাবারুদ। নলছিটির কাছে মোগলবাহিনীর ফেলে যাওয়া সাতখানি পরিত্যক্ত কামানকে ব্যবহার উপযোগী করে বোলাকি ইংরেজদের বিরুদ্ধে বিদ্রোহ ঘোষণা করেন। চাষীরা ইংরেজদের খাজনা দেয়া বন্ধ করে দেয়। জমিদারদের বেশ ক’জন লাঠিয়াল-বরকন্দাজ ও গোমস্তাকে আটক করে বোলাকির লোকজন। বোলাকির দুর্গ থেকে একজন গোমস্তা পালিয়ে গিয়ে বোলাকির যুদ্ধপ্রস্তুতির সকল তথ্য জানিয়ে দেয় জমিদারদের। ১৭৯২-এ শুরু হয় বোলাকি বিরোধী জমিদার-ইংরেজ অভিযান। তুমুল যুদ্ধের এক পর্যায়ে বোলাকি বাহিনী পরাস্ত হয়। ফকির বোলাকি শাহ নিজে অবশ্য পালিয়ে যেতে সক্ষম হন। ১৭৯২-এ সুবান্দিয়া কৃষক দুর্গ ভেঙ্গে পড়লেও ইংরেজ পুলিশে বিদ্রোহী ফকির বোলাকিকে কখোনোই ধরতে পারেনি। সন্দেহ করা হয় তিনি আত্মগোপন করা অবস্থাতেই মারা যান। সুবোধচন্দ্র সেনগুপ্ত ও অঞ্জলি বসু সম্পাদিত, প্রথম খন্ড (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৩৬৮। আইএসবিএন 81-85626-65-0।  "বংগদেশে ব্রিটিশ বিরোধী সংগ্রাম ও পাগলপন্থী বিদ্রোহ"। বিডি নিউজ। ১৮ সেপ্টেম্বর ২০১৩। ২৪ মে ২০১৫ তারিখে মূল থেকে আর্কাইভ করা। সংগ্রহের তারিখ ০৯.১২.১৬।  Authors list-এ |প্রথমাংশ1= এর |শেষাংশ1= নেই (সাহায্য); এখানে তারিখের মান পরীক্ষা করুন: |সংগ্রহের-তারিখ= (সাহায্য) "সুবান্দিয়ার বিদ্রোহ"। সমকাল। ১৭ জুন ২০১২। সংগ্রহের তারিখ ১৬.০১.২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ]
জগন্নাথ তর্কপঞ্চানন

জগন্নাথ তর্কপঞ্চানন (১৩ সেপ্টেম্বর ১৬৯৪ – ১৯ অক্টোবর ১৮০৭) একজন বাঙালী শ্রুতিধর ও পণ্ডিত ছিলেন। জন্মস্থান ত্রিবেণী, হুগলি। তাঁর পিরর নাম পণ্ডিত রুদ্রদেব তর্কবাগীশ। পিতা ও জেষ্ঠতাত ভবদেব ন্যায়ালঙ্কারের নিকট ব্যাকরণ ও স্মৃতি শাস্ত্র শিক্ষা, মুখে মুখেই ব্যকরনের সূত্রগুলি শিখে ফেলেছিলেন অতি অল্প বয়েসে। পরে রঘুদেব বাচষ্পতির কাছে আইনের পাঠ নেন। ত্রিবেনীতে তাঁর টোল বা চতুষ্পাঠী ছিল। তাঁর অসামান্য স্মৃতিশক্তির গল্প প্রায় প্রবাদের আকারে প্রতিষ্ঠিত। সেযুগে নবদ্বীপ সংস্কৃত চর্চা ও বিদ্যার পীঠস্থান হলেও ত্রিবেনীর জগন্নাথ তর্কপঞ্চানন ছিলেন পণ্ডিতশ্রেষ্ঠ যিনি নবদ্বীপের খ্যাতি একাকী ম্লান করে দিয়েছিলেন। তবে কলকাতার মহারাজ নবকৃষ্ণ দেব আয়োজিত সভায় এক নৈয়ায়িক দিগবিজয়ের উদ্দেশ্যে আসলে সেই সভায় উপস্থিত নবদ্বীপের পণ্ডিতমণ্ডলীর নৈয়ায়িক শিবনাথ বিদ্যাবাচস্পতি ও বংশবাটীর জগন্নাথ তর্কপঞ্চানন কেউই আগত নৈয়ায়িকের সঙ্গে যুক্তিতে পেরে উঠতে পারে না। তখন নবদ্বীপের পণ্ডিত বুনো রামনাথ সেখানে উপস্থিত হয়ে যুক্তিতর্কের মাধ্যমে তাঁকে পরাজিত করে নবদ্বীপের ন্যায়চর্চার মান বজায় রাখেন। ইংরেজরা ১৭৬৫ সালে বাংলার দেওয়ানি লাভ করলে দেশীয় বিচার পদ্ধতি ও আইন প্রনয়নের জন্যে তাঁর শরনাপন্ন হয়েছিল। 'অষ্টাদশ বিবাদের বিচার' তাঁর রচনা। জীবনের বিশেষ কীর্তি ন্যায় বিষয়ক গ্রন্থ 'বিবাদ ভঙ্গার্নব' সংকলন। ততকালীন হিন্দু দেওয়ানি বিচার ব্যবস্থা এই বইয়ের ইংরেজি অনুবাদের মাধ্যমেই হত। নব্যন্যায়ের ওপর নানা লেখা ছিল তাঁর। মহারাজ নন্দকুমার থেকে শুরু করে শোভাবাজার রাজা নবকৃষ্ণ, মহারাজা কৃষ্ণচন্দ্র রায়, বর্ধমান রাজা কীর্তিচন্দ্র ছিলেন তাঁর গুনগ্রাহী। রবার্ট ক্লাইভ তাঁর কাছে সংস্কৃত শিখেছেন, এছাড়াও লর্ড ওয়ারেন হেস্টিংস, হার্ডিঞ্জ, জন শোর, কোলব্রুক এবং এশিয়াটিক সোসাইটির প্রতিষ্ঠাতা স্যার উইলিয়াম জোন্সের সাথে তাঁর হৃদ্যতা ছিল। প্রাচ্য সংস্কৃতি বিশারদ সুপণ্ডিত জোনস বিভিন্ন তথ্য ও তত্ব সংগ্রহ করতে বারংবার তাঁর কাছে আসতেন। সদর দেওয়ানি আদালতের প্রধান বিচারপতি হ্যারিংটন ছিলেন জগন্নাথ তর্কপঞ্চাননের সুহৃদ। অন্যান্য ইংরেজ রাজপুরুষেরা আইন সংক্রান্ত কঠিন বিষয়ে তাঁর পরামর্শ নিতেন। প্রথম সুপ্রীম কোর্ট স্থাপিত হলে তাকে প্রধান পণ্ডিতের পদ আহবান করা হয়। তিনি সেই পদ গ্রহণে অস্বীকৃত হলে তাঁর পৌত্র ঘনশ্যাম এই পদে আসীন হন। "পাতা:বংশ-পরিচয় (অষ্টম খণ্ড) - জ্ঞানেন্দ্রনাথ কুমার.pdf/২৬২ - উইকিসংকলন একটি মুক্ত পাঠাগার"। bn.wikisource.org। সংগ্রহের তারিখ ২০২১-০৪-১৫।  রূপমঞ্জরী, নারায়ন সান্যাল (১৯৯০)। ত্রিবেনী। কলকাতা: দেজ পাবলিশিং। পৃষ্ঠা ৩৯৮।  রাঢ়ি, কান্তিচন্দ্র (১৯৩৭)। Nabadwip-mahima Ed. 2 Vol. 1 And 2। পৃষ্ঠা ৩১৭।  সুবোধচন্দ্র সেনগুপ্ত ও অঞ্জলি বসু সম্পাদিত, প্রথম খন্ড (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ১৬৮। আইএসবিএন 81-85626-65-0।
দ্য সিংগিং ডিটেকটিভ

দ্য সিংগিং ডিটেকটিভ (ইংরেজি: The Singing Detective) হচ্ছে ২০০৩ সালে মুক্তিপ্রাপ্ত আমেরিকান মিউজিক্যাল ক্রাইম কমেডিধর্মী চলচ্চিত্র।  চলচ্চিত্রটি পরিচালনা করেছেন কিথ গর্ডন এবং এটি স্বাধীনভাবে একই নামের বিবিসি সিরিয়ালের উপর ভিত্তি করে। চলচ্চিত্রটির কাহিনী লিখেছেন ব্রিটিশ লেখক ডেনিস পটার। মূল ভূমিকায় রবার্ট ডাউনি জুনিয়র অভিনয় করেছেন এবং কেটি হোমস, রবিন রাইট পেন, জেরেমি নর্টহাম এবং মেল গিবসন সহ-অভিনেতা হিসেবে ছিলেন। "THE SINGING DETECTIVE (15)"। British Board of Film Classification। অক্টোবর ২, ২০০৩। সংগ্রহের তারিখ জুন ১৪, ২০১২।  "The Singing Detective (2003) - Box office / business"। ইন্টারনেট মুভি ডেটাবেজ। সংগ্রহের তারিখ ১৪ জুন ২০১২।  "The Singing Detective (2003)"। বক্স অফিস মোজো। সংগ্রহের তারিখ ১৪ জুন ২০১২।  "The Singing Detective"। rogerebert.com। রজার ইবার্ট। নভেম্বর ৭, ২০০৩। সংগ্রহের তারিখ ডিসেম্বর ১০, ২০১৬।  ইন্টারনেট মুভি ডেটাবেজে দ্য সিংগিং ডিটেকটিভ (ইংরেজি) বক্স অফিস মোজোতে দ্য সিংগিং ডিটেকটিভ (ইংরেজি) রটেন টম্যাটোসে দ্য সিংগিং ডিটেকটিভ (ইংরেজি) মেটাক্রিটিকে দ্য সিংগিং ডিটেকটিভ (ইংরেজি) Senses of Cinema review (ইংরেজি)
মিউজিয়াম অব রাজাস

রাজার জাদুঘর' যা হাসন রাজার জাদুঘর নামেই সমধিক পরিচিত, বাংলাদেশের সিলেট জেলায় অবস্থিত একটি লোক জাদুঘর। একদা হাসন রাজার উত্তরসূরিদের রাজবাড়িটিই বর্তমানের বিখ্যাত হাসন রাজা জাদুঘর। জাদুঘরটি সিলেট সিটি কর্পোরেশনের প্রাণকেন্দ্র জিন্দাবাজারে অবস্থিত। এটি সিলেট ওসমানী আন্তর্জাতিক বিমানবন্দর থেকে ১০ কিলোমিটার সিলেট রেল স্টেশন থেকে ৫ কিলোমিটার দূরে অবস্থিত। জাদুঘরটি দেখাশোনা ও রক্ষণাবেক্ষণের দ্বায়িত্বে আছে শিক্ষাবিদ দেওয়ান তালিবুর রাজা ট্রাস্ট। দেওয়ান তালিবুর রাজা হাসন রাজার প্রপৌত্র। সিলেটের জমিদার এবং কবি দেওয়ান হাসন রাজা চৌধুরীকে কেন্দ্রে রেখে লোক সংগীত এবং কবিতা দিয়ে সাজানো হয়েছে জাদুঘর টি। ২০০৬ সালের ৩০ জুন জাদুঘরের উদ্যোগে সহস্র সংগীত প্রেমী সমবেত হয়ে একই সঙ্গে এক তারা বাজায় যা এক অনন্য ব্যতিক্রম আয়োজন। রাজাকুঞ্জ হচ্ছে শতবর্ষী পুরাতন টিন শেডের দালান যাতে অল্প কয়েকটি কক্ষ আছে। প্রধান ফটকের কয়েক মিটার পরেই জাদুঘরের অবস্থান। দর্শনার্থীদের প্রবেশ পথে দেওয়ান হাসন রাজা এবং তার পুত্র একলিমুর রাজা চৌধুরীর প্রতিকৃতি স্থাপিত আছে। জাদুঘরটিতে দুটি গ্যালারী আছে। বাঘের ভাস্কর্য আফ্রিকান গিটার দেওয়ান একলিমুর রাজা চৌধুরীর ব্যবহৃত চেয়ার হাছন রাজার কলস হাছন রাজার আসবাবপত্র হাছন রাজা চলচ্চিত্র সম্পর্কিত আইটেম সিংহের মুখ হরিণের মাথা রাজা, দেওয়ান মোহাম্মদ তাসাওয়ার (২০০৬)। মিউজিয়াম অব রাজাস' [হাসন রাজার জাদুঘর]। সিলেট, বাংলাদেশ: শিক্ষাবিদ দেওয়ান তালিবুর রাজা ট্রাস্ট। পৃষ্ঠা 75।  উইকিমিডিয়া কমন্সে মিউজিয়াম অব রাজাস সংক্রান্ত মিডিয়া রয়েছে।